laion/Wikipedia-Exotic huggingface dataset:
פייט קרוניה

פיטר ארנולדוס "פייט" קרוניה (באפריקאנס: Pieter Arnoldus "Piet" Cronjé;‏ 4 באוקטובר 1836 – 4 בפברואר 1911) היה גנרל בורי מרפובליקת טרנסוואל, מן המפקדים הבולטים במלחמת הבורים הראשונה והשנייה. פייט קרוניה נולד ב-4 באוקטובר 1836 במושבת הכף. הוא השתתף עם הוריו בטרק הגדול והם התיישבו בטרנסוואל. בגיל שתים עשרה הוא כבר נכח בקרב על בומפלטס. ב-24 בדצמבר 1857 נשא לאישה את הסטר סוזנה ויסר בפוטצ'פסטרום. הוא התגורר ליד פוטצ'פסטרום. קרוניה היה מערוב בפרשת בזוידנהוט שקדמה לפרוץ מלחמת הבורים הראשונה. במהלך המלחמה הוא ועמד בראש הכוחות אשר צרו על חיל המצב הבריטי בפוטצ'פסטרום. הוא לא הצליח להכניע את חיל המצב הבריטי עד לאחר סיום שביתת הנשק הכללית, והוא הואשם בכך שלא הודיע לחיל המצב על שביתת הנשק בתקווה שיצלח להשיג את כניעתם למרות סיום המלחמה. הוא פיקד על כוח שהקיף את ג'יימסון בדורנקופ במהלך פשיטת ג'יימסון ב-2 בינואר 1896. בתחילת המלחמה קרוניה קיבל את הפיקוד על המערכה במערב. הוא פתח במצור על קימברלי ומאפקינג. במאפקינג הוא כיתר את העיירה בכוח שנע בין 2,000 ל-6,000 מול 1,200 חיילים ומיליציות רגילות בפיקודו של קולונל רוברט באדן-פאוול. בכדי לעצור את כוח החילוץ הבריטי שהתקרב לקימברלי חבר קרוניה לגנרל דה לה ריי ובכוחות המשולבים שלהם הדפו בהצלחה גדולה את הכוח הבריטי בקרב מחרספונטיין בתחילת דצמבר 1899, בכך עוצרים את התקדמות הטור הבריטי לצפון למשך חודשיים. למרות שקורניה היה המפקד הבכיר בשטח זה היה הגנרל דה לה ריי שפיקד בפועל על הכוחות הבורים. בפברואר 1900 הוא ניסה לעצור את כוח בפיקודו של הלורד רוברטס במחרספונטין, אך לא הצליח למנוע את שחרור קימברלי ונאלץ לסגת לסמוך לפארדברג. שם הוא הקים מגנן מעגלות שורים והתבצר במקום, מאמין שכוח חילוץ מבלומפונטיין בדרכו לחלץ אותו. כוחות בריטים בפיקודו של הלורד רוברט הטילו מצור על המגנן של קורניה ולאחר עשרה ימים נאלץ קורניה להיכנע לאחר מאבק עיקש. הוא נכנע עם 4,150 אנשים מהקומנדו שלו ב-27 בפברואר 1900. הוא נעצר כשבוי מלחמה ונשלח לסנט הלנה, שם שהה עד לסיום שיחות השלום ב-1902. כגנרל קורניה האמין בכוחה של המגננה ולא ראה את ערך בקרבות תמרון. בשנת 1904 פרנק פיליס שכנע את הגנרל קרוניה לנסוע לאמריקה כחלק ממה שנקרא קרקס מלחמת הבורים. בשורות הופעות מול שני מיליון איש ביריד העולמי בסנט פטרבורג. קרוניה הופיע בשחזורים של הקרבות הגדולים במלחמת הבורים כולל כניעתו בפארדברג. הדבר נחשב לסוף עצוב לקריירה שלו, עיתונים דרום אפריקאים כינו אותו גנרל הקרקס. לקראת סוף היריד העולמי והוא נסע לקוני איילנד שם הוצג במופעה אחר על מלחמת הבורים. הוא מת ב-4 בפברואר 1911 בפוטצ'פסטרום שבאיחוד דרום אפריקה. הוא היה בונה חופשי. מדיה וקבצים בנושא פייט קרוניה בוויקישיתוף פייט קרוניה, באתר אנציקלופדיה בריטניקה (באנגלית) Chisholm, Hugh, ed., Encyclopædia Britannica, כרך 7, Cambridge University Press, 1911, עמ' 502 Rayne Kruger, Goodbye Dolly Gray, cap: Galago, 2008, עמ' 34 Rayne Kruger, Goodbye Dolly Gray, Cape: Galago, 2008, עמ' 69-70 Rayne Kruger, Goodbye Dolly Gray, Cape: Galago, 2008, עמ' 129-30 Rayne Kruger, Goodbye Dolly Gray, Cape: Galago, 2008, עמ' 235-236 Rayne Kruger, Goodbye Dolly Gray, Cape: Galago, 2008, עמ' 247 LitNet: Young Voices Online Writers' Conference, web.archive.org, ‏2006-09-06 How could such a Small Force of Boers engage The British Empire and her Allies, www.unbannedbiblepublications.com
יצחק אלמליח (תלמסאן)

הרב יצחק אלמליח (ה'תרס"ו, 1906 - ה'תשל"ד, 1974) היה פוסק הלכה. כיהן כרב במספר כפרים במחוז תלמסאן שבאלג'יריה. בהמשך כיהן כרבה של תלמסאן. ובסוף ימיו היה רבה של קהילת אור תורה בפריז. מחבר השו"ת 'שיח יצחק'. נולד במרוקו לאביו רבי שלמה. לא יאוחר משנת ה'תרפ"ז, עבר לכהן כרבם של כפר סבדו ועין לכיחאל שבמחוז תלמסאן. בהמשך כיהן כרבה של נימור שבאלג'יריה. בחשוון ה'תש"ה נקלע לבעיות משכורת הרבנות. לא יאוחר משנת ה'תש"ו כיהן כרבה של תלמסאן לאחר פרישתו של קודמו הרב יוסף משאש. במסגרת רבנותו הרבה להיוועץ עם הרב יוסף משאש, שהחשיבו לרבו. כמו כן התכתב בהלכה עם הרב מסעוד הכהן, הרב רפאל הצרפתי, והרב שלום משאש. בעקבות המהפכה באלג'יריה בשנת 1962, היגר לצרפת, והתמנה לרבה של קהילת אור תורה בפריז. רבי יצחק התמודד עם תופעת ההתבוללות, באלג'יריה, ונשאל אם כדאי לגייר אישה נוצריה שחיה עם יהודי חילוני באיסור. דעתו הייתה שכדאי לגייר, משום שאם לא יגיירוה, היהודי יחיה באיסור עם גויה. והוסיף, שיש לגיירה כדי להציל את ילדיו של היהודי המתבולל. שו"ת שיח יצחק - על ארבעת חלקי השולחן ערוך - ירושלים תשמ"א. אפשר שמקור המשפחה מהעיר תארודאנת שבמרוקו. ראו מלכי רבנן דף עו עמוד ב. בערך רבי יצחק אלמליח הקדמון. ראו אוצר המכתבים חלק ב תקפו-ז ראו שו"ת מים חיים חלק א סימן קלח. ראו: אוצר המכתבים חלק ג אלף שיב. ראו: מעלות לשלמה חושן משפט טו. ראו בהערות לעיל, ובכן באוצר המכתבים חלק ג אלף תתפז. ובשו"ת מים חיים ח"ב סימן קט, ובאוצה"מ חלק ג אלף תתקו. ראו שו"ת שיח יצחק אורח חיים סימן א. ראו: תבואות שמ"ש אה"ע יג. ראו: מלכי ישורון בערכו. עמ' 38. ראו התכתבויותיו עם הרב יוסף משאש באוצר המכתבים חלק ג. ראו: שו"ת שיח יצחק יורה דעה סימן טז.
אוניברסיטת רדינג

אוניברסיטת רדינג (באנגלית: University of Reading) היא אוניברסיטה ציבורית שמרכז פעילותה ברדינג שבבריטניה. האוניברסיטה נוסדה ב-1892 כשלוחה של אוניברסיטת אוקספורד וב-17 במרץ 1926 קיבלה אישור לפעילותה העצמאית כמעניקת תארים אקדמאיים. נכון ל-2022 לומדים באוניברסיטה כ-23,000 סטודנטים. לאוניברסיטה קמפוס מרכזי בברקשייר, וקמפוסים נוספים בבקינגהאמשייר ובמלזיה. קמפוס וייטנייטס - הקמפוס המרכזי על פני 1,300 דונם, ממוקם דרומית לעיר רדינג במחוז ברקשייר. בקמפוס שוכנים מרבית הפקולטות ומשרדי הנהלת האוניברסיטה קמפוס לונדון רוד - ממוקם דרומית לעיר רדינג. בקמפוס פעילים בית הספר ללימודי המשך, בית הספר לעבודה סוציאלית, ניהול נכסים, ארכיב האוניברסיטה, מרכז חדשנות וכן אולם לקונצרטים וטקסי הסיום קמפוס גרינלנד - ממוקם בבקינגהאמשייר ופועל בו בית הספר הנלי למנהל עסקים אוניברסיטת רדינג מלזיה - שלוחת האוניברסיטה באיסקאנדר שבמלזיה אתר האינטרנט הרשמי של אוניברסיטת רדינג (הממלכה המאוחדת) אתר האינטרנט הרשמי של אוניברסיטת רדינג אתר האינטרנט הרשמי של אוניברסיטת רדינג (באנגלית) מדיה וקבצים בנושא אוניברסיטת רדינג בוויקישיתוף אתר האוניברסיטה אוניברסיטת רדינג, ברשת החברתית פייסבוק אוניברסיטת רדינג, ברשת החברתית אקס (טוויטר) אוניברסיטת רדינג, ברשת החברתית אינסטגרם
מעלית הכותל

מעלית הכותל היא מעלית שעתידה לחבר בין מפלס הרובע היהודי בעיר העתיקה בירושלים למפלס רחבת הכותל המערבי. מטרת היוזמה היא הנגשת רחבת הכותל המערבי לעשרות אלפי מבקרים, שנאלצים להגיע במעלות רבי יהודה הלוי או בדרכים אחרות. בסך הכל ייבנו באתר שתי מעליות בגובה כ-22 מטר ואולם מבואה, בעלות 55 מיליון שקלים ובמשך כשלוש שנים. הרובע היהודי כבר הונגש ברובו לבעלי מוגבלויות לפני כמה שנים. עם זאת, לאור המורכבות הרבה בחפירה בתוך אדמת הרובע, לא נפתרה בעיה מרכזית, חיבור מפלס הרובע למפלס הכותל. על מנת לפתור את הבעיה תיבנה מעלית שתרד מרחוב משגב לדך עד גובה הכותל, משם תוביל מנהרה אופקית באורך 65 מטר עד ליציאה. במתחם ייבנו חדרי שירותים, פינות ישיבה, חדרי חשמל ואוורור וכן שדרת חנויות. היוזמה הוצעה לראשונה בשנת 2001 על ידי ברוך קליין, איש עסקים בינלאומי המתגורר ברובע היהודי. בשנת 2008 חתמו ניסים ארזי, מנכ"ל החברה לשיקום ופיתוח הרובע היהודי, ומר ברוך קליין, על תרומה של מר קליין בגובה של כעשר מיליון ש"ח ליוזמה. במאי 2017 התקבלה החלטת ממשלה על ביצוע ומימון היוזמה. היא תמומן על ידי גופים שונים, וכוללת שיתוף פעולה מורכב בין כולם. מבין הגופים ניתן למנות את עיריית ירושלים, החברה לשיקום ולפיתוח הרובע היהודי, משרד ירושלים ומורשת, משרד התיירות, משרד הבינוי והשיכון ועוד. ביוני 2020 פורסם שנחתם הסכם בין עיריית ירושלים לחברה לשיקום ולפיתוח ברובע היהודי לתחילת העבודות. העלות סופית מגיעה ל-55 מיליון ש"ח והבנייה צפויה להסתיים תוך כשלוש שנים. בחפירות ההצלה במקום התגלה מקווה טהרה מתקופת בית שני. ייחודו של המקווה מתבטא במיקומו, על המדרון המזרחי של הגבעה המערבית, באזור שבין העיר העליונה לעיר התחתונה. תופעה לא מוכרת שמצריכה מחקר נוסף היא שהמקווה נחצב תחת אמת המים התחתונה, ונראה שהיא הייתה מקור המים המרכזי שלו. ייתכן שהמקווה שימש חלק מבית מפואר ברובע ההרודיאני שסביר להניח שגרו בו משפחת כהנים. בנוסף נמצאו אמת מים מימי בית המקדש השני, בריכת מים שנבנתה על ידי חיילי הלגיון העשירי פרטנסיס ובור מים ובו כ-40 סירי בישול מתקופה זו. החפירות נערכו בניהולם של מיכל הבר וד"ר אורן גוטפלד, מטעם האוניברסיטה העברית ובמימון משרד ירושלים ומורשת. בשיתוף עם ד"ר עמית ראם הוחלט לשמר את המקווה ולשלב אותו ואת שאר הממצאים בבניית אולם המבואה של המעלית. החלטת הממשלה משנת 2017, הקמת מעלית ומעברים תת-קרקעיים להנגשת הרובע היהודי לרחבת הכותל המערבי איתמר אייכנר, מקווה טהרה מימי בית שני התגלה בחפירות ארכיאולוגיות בירושלים, באתר ynet, 11 ביולי 2022 בעלות 55 מיליון שקלים: פרויקט המעלית לכותל מתקדם | כל העיר, באתר כל העיר ירושלים, ‏2020-06-24 אגף תכנון, בינוי ופיתוח, באתר החברה לפיתוח הרובע היהודי, ‏2021-09-09 מעלון יחבר את הרובע היהודי עם רחבת הכותל, באתר www.aisrael.org קותי פונדמינסקי, בקרוב בכותל: מעלית מהרובע היהודי אל רחבת המתפללים, באתר mynet‏ ירושלים, 28 במאי 2017 כיכר השבת, ‏משה ליאון חתם: תוקם מעלית שתחבר בין הרובע לכותל, באתר כיכר השבת, 23 ביוני 2020 איתמר אייכנר, מקווה טהרה מימי בית שני התגלה בחפירות ארכיאולוגיות בירושלים, באתר ynet, 11 ביולי 2022
זוחלים ודו-חיים בישראל - מדריך שדה

זוחלים ודו-חיים בישראל - מדריך-שדה הוא מדריך שדה המתאר את כל מיני הזוחלים והדו-חיים היבשתיים בישראל בעזרת טקסט, תמונות, מפות תפוצה ועוד. מיקומה של ישראל בנקודת החיבור שבין יבשות אפריקה, אירופה ואסיה, מאפשר מפגש נדיר עם מגוון גדול של מיני זוחלים ודו-חיים. מדריך השדה לזוחלים ולדו-חיים בישראל, מזמן היכרות עם כלל המינים ממחלקות אלו בישראל. המדריך כתוב בשפה פשוטה וכולל איורים ותמונות שמנגישים לקורא את המידע באופן נוח וזמין. המדריך תוכנן כך שייתן מענה מיטבי הן לילדים וחובבי טבע בתחילת דרכם והן לאנשי מקצוע. לכל מין במדריך מתוארות התזונה, ההתנהגות, הרבייה, והתפוצה בישראל ושאר העולם. בנוסף, לכל מין מובאות מספר תמונות צבע, לצד הסברים מילוליים שמסייעים לזהות את בעל החיים ולהבדיל בינו ובין מינים דומים לו. פרק מיוחד מוקדש לזוחלים אוהבי חול (פסמופילים) שמאכלסים את בתי הגידול החוליים. בפרק מופיעים צילומי עקבות של המינים הנפוצים בחולות, ומוסבר כיצד להתחקות אחריהן. נוסף למידע המעודכן על המינים השונים, המדריך דן בשמירת טבע ובאיומים שמסכנים את המשך קיומן של אוכלוסיות זוחלים ודו-חיים בישראל. צילומים של בתי הגידול השונים בישראל, בליווי הסברים ומידע על האקלים והתנאים השוררים בהם, משלימים את התמונה ומאפשרים להבין כיצד מדינה כה קטנה מאכלסת מספר רב ומגוון של מיני זוחלים ודו-חיים. כותבי הספר המקורי (2011) אביעד בר וגיא חיימוביץ סיימו לקראת שנת 2010 פרויקט רב-שנתי של צילום כל מיני הזוחלים והדו-חיים בישראל בבית הגידול הטבעי שלהם. בעקבות הפרויקט חוקרי זוחלים ודו-חיים מרחבי העולם יצרו עימם בבקשה לקבלת מידע מסודר לגבי המינים הנפוצים בישראל לקראת ביקור עתידי או כתיבת מאמר מדעי. לאור ריבוי הפניות והמחסור המוחלט במידע המונגש בשפה האנגלית, החלו אביעד וגיא לחשוב על מדריך מסודר אשר יכלול את כל המידע וינגיש אותו בשפה האנגלית לקהל הבינלאומי. טרום הופעת המדריך במהדורתו הראשונה (2011), לא היה בנמצא אף גוף ידע מסודר בנושא זוחלים ודו-חיים בישראל בשפה האנגלית. מהדורה ראשונה באנגלית תחת השם "A Field Guide to Reptiles and Amphibians of Israel" כריכה רכה הוצאה עצמית כותבים: אביעד בר וגיא חיימוביץ מסת"ב: מסת"ב 978-965-91880-0-0 מהדורה ראשונה בעברית, שהיא למעשה תרגום של המהדורה באנגלית כריכה קשה הוצאה עצמית כותבים: אביעד בר וגיא חיימוביץ מסת"ב: מסת"ב 978-965-91880-1-7 מהדורה שנייה (ומעודכנת) בעברית כריכה קשה העדכונים כללו תיקונים קלים, עדכונים לשינויים טקסונומיים שקרו מאז 2013 ועדכוני תמונות הוצאת רשות הטבע והגנים מסת"ב: מסת"ב 978-965-91880-1-7 מהדורה שנייה באנגלית כריכה קשה הוצאת Edition Chimaria תחת השם "Field Guide to the Amphibians and Reptiles of Israel" כותבים: אביעד בר, גיא חיימוביץ ופרופ' שי מאירי מסת"ב: מסת"ב 9783-89973-120-0 מהדורה שלישית מחודשת לחלוטין מבחינת גוף הידע, הפורמט ועוד שינויים רבים כריכה קשה הוצאת רשות הטבע והגנים כותבים: אביעד בר, גיא חיימוביץ ואמיר ארנון מסת"ב: מסת"ב 978-965-91880-2-4 אתר הספר הכולל מידע נוסף על הספר, רשימת מינים בישראל, בלוג בנושא זוחלים ודו-חיים ועוד.
שמואל שולמן

שמואל שולמן האם התכוונתם ל... שמואל שולמאן – רב, פעיל ציוני, סופר סת"ם ואומן ארצישראלי מולי שולמן – שחקן טלוויזיה ותיאטרון, במאי, מתרגם, מדבב ומנחה ישראלי
כריסטיאן תורסטוודט

כריסטיאן תורסטוודט (באנגלית: Kristian Thorstvedt; נולד ב-13 במרץ 1999) הוא כדורגלן נורווגי, המשחק בעמדת הקשר בססואולו ובנבחרת נורווגיה. ב-1 בפברואר 2018 חתם תורסטוודט על חוזה לשנה וחצי במועדון הכדורגל ויקינג. הוא זכה בתואר השחקן הצעיר של העונה בליגה הנורווגית השנייה. הוא ערך את הופעת הבכורה בהפסד 0–2 ל-Mjøndalen ב-10 באפריל 2018. ב-22 באפריל כבש שער בכורה בניצחון 0–4 על אוסאן. ב-3 בינואר 2020 חתם על חוזה לשלוש שנים וחצי בראסינג גנק. ב-19 בינואר ערך את הופעת הבכורה בניצחון 0–3 על זולטה ורכם, משחק בו גם כבש את שער הבכורה. ב-12 ביולי 2022 חתם לחמש שנים בססואולו מהסרייה א'. ב-18 בנובמבר 2020 ערך תורסטוודט את הופעת הבכורה שלו בנבחרת נורווגיה בתיקו 1-1 עם אוסטריה. ב-29 במרץ 2022 כבש שער בכורה בניצחון הנבחרת 0–9 על ארמניה. תורסטוודט הוא בנו של שוער העבר אריק תורסטוודט. אחותו, שרלוט תורסטוודט, היא דוגמנית ידועה בנורווגיה ומנחה בערוץ MTV הנורווגי. וייקינג גביע נורווגי: 2018 ראסינג גנק גביע בלגי: 2020/2021 מדיה וקבצים בנושא כריסטיאן תורסטוודט בוויקישיתוף כריסטיאן תורסטוודט, באתר Transfermarkt כריסטיאן תורסטוודט, באתר Soccerway כריסטיאן תורסטוודט, באתר WorldFootball.net כריסטיאן תורסטוודט, באתר National Football Teams כריסטיאן תורסטוודט, באתר FootballDatabase.eu Dette er årets spiller i OBOS-ligaen: – Helt magisk, Eurosport, ‏24 באוקטובר 2018 (בנורווגית) Sanmax Projects, Noorse middenvelder Kristian Thorstvedt tekent tot midden 2023 | KRC Genk, www.krcgenk.be (בהולנדית) RedazioneM, Il Sassuolo ingaggia il norvegese Kristian Thorstvedt, U.S. Sassuolo Calcio, ‏12 ביולי 2022 (ב־)
Dangerous

האם התכוונתם ל... Dangerous (שיר של קסקדה) Dangerous (שיר של דייוויד גטה) Dangerous (אלבום של נטלי קול) Dangerous (אלבום של מייקל ג'קסון) Dangerous: The Double Album – אלבום של מורגן וולן
אדון ז'גרובה

אדון לולזים ז'גרובה (באנגלית: Edon Lulzim Zhegrova; נולד ב-31 במרץ 1999) הוא כדורגלן קוסובורי יליד גרמניה, המשחק בעמדת הקיצוני בליל ובנבחרת קוסובו. ב-22 במרץ 2017 חתם ז'גרובה בראסינג גנק מהליגה הבלגית לאחר שהגיע ממחלקת הנוער של סנט טרוידן. ב-10 בספטמבר הוא ערך את הופעת הבכורה שלו בתיקו 1-1 מול גנט. ב-4 בפברואר 2019 הושאל לפ.צ. בזל. ב-23 בפברואר הוא ערך את הופעת הבכורה שלו בניצחון 2–0 על נשאטל גזמאקס. הוא הבקיע את שערו הראשון בקבוצה ב-25 בספטמבר בניצחון 4–0 על פ.צ. ציריך. ב-22 בספטמבר 2020 חתם ז'גרובה על חוזה קבוע לשלוש שנים בפ.צ. בזל. ב-14 בינואר 2022 חתם ז'גרובה על חוזה לארבע שנים בליל מהליגה הצרפתית תמורת 7 מיליון יורו. הוא ערך את הופעת הבכורה שלו ב-6 בפברואר בהפסד 1–5 לפריז סן ז'רמן. חודש לאחר הופעת הבכורה הוא כבש את שערו הראשון בקבוצה בניצחון 0–4 על קלרמון פוט. ב-24 במרץ 2018 ערך ז'גרובה את הופעת הבכורה שלו בנבחרת קוסובו במשחק ידידות נגד מדגסקר, משחק בו גם כבש את שער בכורה וסייע לנבחרת לנצח 0–1. ז'גרובה נולד בהרפורד, גרמניה, להורים אלבנים מקוסובו. לאחר מלחמת קוסובו, משפחתו חזרה להתגורר בקוסובו. אחותה הצעירה, ולזה, היא זמרת. מדיה וקבצים בנושא אדון ז'גרובה בוויקישיתוף אדון ז'גרובה, ברשת החברתית אינסטגרם אדון ז'גרובה, באתר Transfermarkt אדון ז'גרובה, באתר Soccerway אדון ז'גרובה, באתר BDFutbol אדון ז'גרובה, באתר WorldFootball.net אדון ז'גרובה, באתר National Football Teams אדון ז'גרובה, באתר FootballDatabase.eu Sanmax Projects, Zhegrova trekt naar Basel | KRC Genk, www.krcgenk.be (בהולנדית) Edon Zhegrova, un nouveau talent chez les Dogues, www.losc.fr (בצרפתית) Genkenaar stuurt bondscoach wandelen: "Ik had daar weinig zin in", www.voetbalprimeur.be (בהולנדית (פלמית))
מסקיט (נבדה)

מסקיט (באנגלית: Mesquite) היא עיר במחוז קלארק במדינת נבדה, ארצות הברית. בשנת 1880 התיישבו במקום חלוצים מורמונים. הם קראו למקום בתחילה בשם "מסקיט השטוחה" התושבים הראשונים נתקלו בקשיים עקב הצפות שחווה המקום מהנהר הסמוך, אך לבסוף הצליחה לקום במקום קהילה, ושם היישוב השתנה ל"מסקיט". מקור שמה של העיר נובע מסוג עצים הנקרא באותו שם (אנ'). בשנת 1984, 104 שנים לאחר הקמת היישוב, התאגד אזור ההתיישבות לעיר מסקיט, ולאחר מכן נקבעה תוכנית אב לפיתוח העיר. שטח העיר מסקיט עומד על 82.95 קילומטרים רבועים. העיר ממוקמת בצפון־מזרח מחוז קלארק, בדרום נבדה. ממזרח לעיר עובר קו הגבול בין נבדה לאריזונה. היא ממוקמת בעמק הנהר וירג'ין, בגובה של כ־490 מטרים מעל פני הים. בנוסף, העיר נמצאת בקצה מדבר מוהאבי. האקלים במסקיט הוא אקלים מדברי (BWh לפי שיטת קפן). מיקומה של העיר במדבר מוהאבי יוצר הבדלי טמפרטורות גדולים בין היום ללילה. החודשים החמים ביותר הם יוני–ספטמבר, בהם הטמפרטורות עלולות לעלות אל מעל ל־45 מעלות צלזיוס. ביום ולרדת אל מתחת ל־15 מעלות צלזיוס בלילה. החודשים הקרים ביותר הם דצמבר–פברואר, בהם הטמפרטורות מגיעות לכ־20 מעלות צלזיוס ביום, אך הן עלולות לרדת אף ל־10 מעלות צלזיוס מתחת לאפס. משקעים עלולים לרדת במשך כל השנה, אם כי בכמויות מזעריות. כמות המשקעים השנתית הממוצעת עומדת על 14.7 מילימטרים בלבד. נכון ל־1 ביולי 2021, אוכלוסיית מסקיט מונה 21,158 תושבים, מה שהופך אותה לעיר התשיעית בגודל אוכלוסייתה בנבדה. על פי מפקד האוכלוסין שנערך בשנת 2010, כ־80% מאוכלוסיית העיר הם לבנים, 1.27% הם אסייתים, 0.98% הם ילידים אמריקאים, 0.65% הם אפרו־אמריקאים והשאר, קרוב ל־17%, הם אחרים. הפיתוח הנרחב שחל בעיר בשנות ה־90 משך אליה תושבים רבים, בהם בולטת קבוצת הגמלאים. אוכלוסיית העיר הוכפלה פי 11 בתוך כ־30 שנים. בעיר עובר כביש בין-מדינתי 15 (אנ'), המקשר את העיר עם לאס וגאס ולוס אנג'לס (וכל החלק הדרומי של מדינת קליפורניה בכלל). בצפון־מזרח העיר נמצא נמל התעופה מסקיט (אנ') המשרת את העיר והאזור. בעיר נמצאים כמה אתרי נופש. בנוסף, נמצאים במסקיט מגרשי גולף ובתי קזינו המושכים אליהם מבקרים רבים. בעיר ממוקם גם מוזיאון המורשת עמק וירג'ין (אנ') אשר נבנה ב־1940. מדיה וקבצים בנושא מסקיט בוויקישיתוף אתר האינטרנט הרשמי של מסקיט (באנגלית) [https://www.census.gov/quickfacts/fact/table/mesquitecitynevada,US/PST045221 QuickFacts Mesquite city, Nevada; United States], U.S Census Bureau (באנגלית), נתונים על מסקיט, באתר לשכת מפקד האוכלוסין של ארצות הברית מידע על רשויות מקומיות בנבדה (באנגלית) Period of Record Monthly Climate Summary, WRCC (באנגלית), אקלים במסקיט, באתר WRCC
איוואן איליץ' (כדורגלן)

איוואן איליץ' (בסרבית: Иван Илић; נולד ב־17 במרץ 2001) הוא כדורגלן סרבי המשחק בעמדת הקשר בהלאס ורונה ובנבחרת סרביה. איליץ' החל התחיל לשחק כדורגל עם מועדון הכדורגל המקומי פיליפ פיליפוביץ'. הוא עבר לקבוצת הנוער של הכוכב האדום בלגרד מריאל ניש בקיץ 2016. זמן קצר לאחר שהצטרף למועדון החדש, חתם על חוזהו המקצועי הראשון לשלוש שנים. הוא ערך את הופעת הבכורה שלו בבוגרים בהכוכב האדום בלגרד ב-1 באפריל 2017 נגד ספרטק סובוטיצה. בקיץ 2017, נמכר איליץ' למנצ'סטר סיטי יחד עם אחיו הגדול לוקה איליץ', ונשאר בהשאלה בכוכב האדום בלגרד. ב-14 בינואר 2019 הושאל לקבוצת זמון עד לסיום העונה. הוא ערך את הופעת הבכורה בקבוצה ב-17 בפברואר בתיקו 2-2 נגד ראד בלגרד. ב-31 במרץ כבש שער בכורה בהפסד 1–3 לווזדובאץ'. ב-7 ביולי 2019 חתם בנאק ברדה מהליגה ההולנדית. ב-9 באוגוסט ערך את הופעת הבכורה שלו בקבוצה בניצחון 0–2 על דורדרכט. ב-23 באוגוסט כבש שער בכורה בניצחון 0–1 על קמבור. ב-12 באוגוסט 2020 חתם בהלאס ורונה מהסרייה א'. ב-18 באוגוסט ערך את הופעת הבכורה בקבוצה בניצחון 0–3 על רומא. ב-23 בדצמבר 2020 כבש שער בכורה בהפסד 1–2 לאינטר מילאנו. איליץ' ערך את המשחקים התחרותיים הראשונים שלו בנבחרת סרביה עד גיל 14 בטורניר הבינלאומי בקרואטיה בשנת 2015. לאחר מכן ייצג את הנבחרת בכל הגילים. הוא ערך את הופעת הבכורה שלו בנבחרת סרביה הבוגרת ב-7 ביוני 2021 במשחק ידידות נגד ג'מייקה. נכלל בסגל נבחרת סרביה לטורניר מונדיאל 2022. נכלל בסגל נבחרת סרביה לטורניר יורו 2024. נאיליץ' ולד בניש, יוגוסלביה. אביו סראן שיחק כשחקן כנף בקבוצת ראדניצ'קי ניש, ואמו דאניג'אלה שיחקה כדורסל באופן מקצועי. אחיו הגדול של איוון, לוקה, הוא גם כדורגלן המשחק בטרואה. מדיה וקבצים בנושא איוואן איליץ' בוויקישיתוף איוואן איליץ', באתר Transfermarkt איוואן איליץ', באתר Soccerway איוואן איליץ', באתר WorldFootball.net איוואן איליץ', באתר National Football Teams איוואן איליץ', באתר FootballDatabase.eu Терзић: Звездаши, будите поносни, FC Crvena Zvezda Serbia - I. Ilić - Profile with news, career statistics and history - Soccerway, int.soccerway.com Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית) HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
אפונה (אלה)

אֶפּוׂנָה הייתה אלה קלטית, שפולחנה היה נפוץ בגאליה ואחר כך גם באזורים נוספים באימפריה הרומית בין המאה הראשונה למאה השלישית לספירה. שמה של אפונה מקורו במילה הקלטית לסוס (Epos משמעותו סוס), בהתאם לתפקידה ומהותה של האלה - היא נחשבה לאחראית כל הגנתם של הסוסים, ונראה שהפולחן שלה משך בעיקר אנשים שתפקידם היה קשור לגידול סוסים, כמו חיל הפרשים בצבא הרומי. מקור האלה הוא כאמור בקרב הגאלים, אך לאחר הכיבוש הרומי ובשונה ממרבית האלים הקלטיים שנותרו מוגבלים בתפוצת הפולחן שלהם, פולחן אפונה התפשט לכל רחבי האימפריה (ככל הנראה בזכות הצבא הרומי וחיל הפרשים שלו). פולחנה דעך רק עם ניצחון הנצרות. מרבית העדויות הארכאולוגיות הנוגעות לקיומה של האלה הן פסלים, איורים, וכתובות דתיות. האלה לרוב מוצגת באחת משני דרכים - או כאישה היושבת בין שני סוסים, או כשהיא רכובה על סוס. נוסף על כך, לעיתים היא מלווה באלים נוספים, וכשהיא נושאת בידה קרן שפע, צלחת המיועדת לנסך או קערת פירות. נוסף על תפקידה המובהק כ"אלת הסוסים", נראה כי היה לה תפקיד כללי יותר של אלת פריון (מעידים על כך אספקטים של האיקונוגרפיה כמו קרן השפע או קערת הפירות). קיימת סברה כי לאפונה היה גם תפקיד כאלה המובילה את המתים על העולם הבא, כשרכיבתה על הסוס מסמלת את המעבר מהחיים למוות. סוסה בשם אפונה מופיעה בסדרת המשחקים האגדה של זלדה. מדיה וקבצים בנושא אפונה בוויקישיתוף ערך על אפונה באתר "אנציקלופדיית ההיסטוריה העולמית" אתר המוקדש לאלה אפונה, באתר אנציקלופדיה בריטניקה (באנגלית)
סאל גסטון מדסין

סאל גסטון מדיסין (בצרפתית: Salle Gaston Médecin או Salle Omnisports) הוא אולם ספורט בפונטוויל, מונקו. הוא משמש לאירוח משחקי כדורסל, כדורעף וכדוריד ותחרויות ג'ודו, סיף, הרמת משקולות והתעמלות. הזירה היא חלק ממתחם הספורט אצטדיון לואי השני, והיא בבעלות מועדון הספורט AS מונקו. מאז ההרחבה האחרונה של האולם ב־2021 על מנת שיוכל לארח משחקי יורוליג, האולם יכול להכיל 4,600 איש. הזירה נפתחה בשנת 1985 בנוכחות רנייה השלישי, נסיך מונקו, ונקראה על שמו של גסטון מדסין, ספורטאי מונגסקי שהתחרה במשחקים האולימפיים בפריז 1924 ואמסטרדם 1928 ונפטר ב-1983. האולם עבר שיפוץ בין 2014 ל-2015 והורחב ב-2016 וב-2021. מדיה וקבצים בנושא סאל גסטון מדסין בוויקישיתוף אתר האינטרנט הרשמי של סאל גסטון מדסין (בצרפתית) Monaco jouera en Euroligue dans sa salle Gaston-Médecin, ל'אקיפ (בצרפתית)
AI21 Labs

איי אי 21 מעבדות בע"מ, המוכרת יותר בשמה האנגלית, AI21 Labs, היא חברת תוכנה ישראלית העוסקת בפיתוח יישומי בינה מלאכותית לעיבוד שפה טבעית. החברה הוקמה בנובמבר 2017 על ידי פרופ' יואב שוהם ואורי גושן, המשמשים מנכ"לים משותפים, ואמנון שעשוע, המשמש יו"ר החברה. החברה מפתחת יישומי בינה מלאכותית לעיבוד שפה טבעית, כמסייעים לכתיבה ולקריאה של טקסטים. המוצר הראשון של החברה, שהוכרז באוקטובר 2020 והוא הפופולרי ביותר בין מוצריה, הוא Wordtune, תוסף לגוגל כרום המסייע לשיפור הניסוח של טקסטים שנכתבו באנגלית, בהתבסס על מודלי שפה שפותחו בחברה. מוצר נוסף הוא AI21 Studio - סביבת פיתוח המחוברת למודל השפה של החברה, Jurassic-1, ומשמשת לפיתוח יישומי שפה טבעית, כגון צ'אטבוטים. Jurassic-1 מוצע על ידי AWS לשימוש לקוחותיה. מוצר נוסף, שהוכרז בנובמבר 2021, הוא Wordtune Read - תוכנה שהקלט שלה הוא טקסט באנגלית והפלט הוא תקציר של טקסט זה. AI21 Labs השיקה בינואר 2023 כלי ליצירת טקסטים באופן אוטומטי, באמצעות בינה מלאכותית. הכלי החדש מזכיר את היכולות של ChatGPT, אך הוא נבדל ממנו בכמה דברים. למשל, הכלי מאפשר גם להציג נתונים וסימוכין למידע. גיוס ההון הראשוני (seed) של החברה היה בסך 9.5 מיליון דולר. בנובמבר 2020 גייסה החברה 25 מיליון דולר. באוקטובר 2021 גיסה החברה 20 מיליון דולר מקרן וולדן קטליסט. ביולי 2022 גייסה החברה 64 מיליון דולר לפי שווי של 664 מיליון דולר. באוגוסט 2023 גייסה החברה 155 מיליון דולר לפי שווי של 1.4 מיליארד דולר, והפכה לחד-קרן. עם המשקיעות בסבב זה נמנות החברות גוגל, אנבידיה וסמסונג. אתר האינטרנט הרשמי של AI21 Labs AI21 Labs, ברשת החברתית פייסבוק AI21 Labs, ברשת החברתית אקס (טוויטר) AI21 Labs, ברשת החברתית LinkedIn המשימה - לשנות את הדרך בה בני האדם כותבים - וגם קוראים, "כלכליסט", יוני 2022 פרסומי סופי שולמן, מקום שניאורי גושן, AI21: "זה כמו מהפכת המובייל ואפילו גדול יותר", באתר כלכליסט, 26 באפריל 2023 אושרי אלקסלסי, ‏חברת ה-AI הישראלית AI21Labs מצליחה איפה ש-OpenAI נכשלה, באתר Geektime‏, 23 באוגוסט 2023 אושרי אלקסלסי, ‏התוסף הישראלי הזה ישדרג את המיילים והמסמכים שאתם כותבים באנגלית, באתר Geektime‏, 30 באוקטובר 2020 Karthik Bharathy and Tomer Asida, AI21 Jurassic-1 foundation model is now available on Amazon SageMaker, AWS Machine Learning Blog, November 30, 2022 עומר כביר, "אין היום חברה שהמנכ"ל לא הורה להטמיע בה AI גנרטיבי", באתר כלכליסט, 16 באפריל 2023 אושרי אלקסלסי, ‏הסטארטאפ החדש של אמנון שעשוע יאמ;לק לכם כתבות, מאמרים ארוכים ומיילים, באתר Geektime‏, 16 בנובמבר 2021 שגיא כהן, המתחרה הישראלי ל-ChatGPT שינסה לפתור את הבעיה הגדולה ביותר שלו, באתר TheMarker‏, 17 בינואר 2023 אושרי אלקסלסי, ‏אמנון שעשוע גייס 25 מיליון דולר כדי לשדרג לכם את המיילים באנגלית, באתר Geektime‏, 19 בנובמבר 2020; מאיר אורבך, חברת AI21 Labs של אמנון שעשוע גייסה 25 מיליון דולר, באתר כלכליסט, 19 בנובמבר 2020 ג'ון בן-זקן, ‏וולדן קטליסט השקיעה 20 מיליון דולר ב-AI21 Labs של פרופ' אמנון שעשוע, באתר "אנשים ומחשבים", 1 בנובמבר 2021 עידן בן טובים, ‏הבייבי החדש של אמנון שעשוע מגייס 64 מיליון דולר וטוען שיש לו מיליוני משתמשים, באתר Geektime‏, 12 ביולי 2022; מאיר אורבך, חברת AI21 Labs של אמנון שעשוע גייסה לפי שווי של 664 מיליון דולר, באתר כלכליסט, 12 ביולי 2022 ג'ון בן-זקן, ‏יוניקורן חדש נולד: AI21 Labs גייסה לפי שווי של 1.4 מיליארד ד', באתר "אנשים ומחשבים", 31 באוגוסט 2023